《丁戊山人招饮旅馆》
明代·黎民表

柏酒椒盘已荐辛，天涯怜尔独逢辰。菩提为觅西来种，榆柳重经岭外春。

风雨几番还秉烛，路岐千里定沾巾。干戈此日复满眼，何处飘飘寄此身。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。